घोषणा पत्र पर श्वेत पत्र जारी करे सरकार: धूमल
पूर्वमुख्यमंत्री नेता प्रतिपक्ष प्रो प्रेम कुमार धूमल ने कांग्रेस सरकार द्वारा किए जा रहे विकास के दावों को झूठ का पुलिंदा करार दिया है। उन्होंने कहा कि मात्र शब्दों और झूठे दावों से विकास नहीं होता है। अगर कांग्रेस ने तीन वर्षों में विकास किया होता तो वह विकास धरातल पर दिखता।
कर्जके मकड़जाल में फंसे
उन्होंनेकहा विकासगामी नीतियों बेहतरीन प्रशासनिक व्यवस्था के चलते हमेशा पहले तीन स्थानों में रहने वाला प्रदेश मात्र तीन वर्षों में किस कदर पिछड़ चुका है यह किसी से छुपा नहीं है। आर्थिक मोर्चे पर सरकार की असफलता से प्रदेश को कर्जों के मकड़जाल में पूरी तरह से उलझाने वाली कांग्रेस सरकार द्वारा विकास के दावे करना केवल बेमानी है।
कांग्रेस घोषणा पत्र के सभी वायदों को पूरा करने के दावे पर पूर्व मुख्यमंत्री ने कहा कि कांग्रेस नेता बताएं कि क्या प्रदेश के सभी बेरोजगार युवाओं को 1000 रू प्रति माह बेरोजगारी भत्ता दे दिया है। क्या वायदे के मुताबिक सभी कर्मचारियों 4-9-14 के वित्तीय लाभ वर्ष 2006 से दे दिए गए हैं। क्या वायदे के मुताबिक प्रदेेश के मजदूरों की दिहाड़ी 200 कर दी गई है। क्या यह सच नहीं है कि प्रदेश के विद्यार्थी स्कूली वर्दी के लिए तरस रहे हैं। बच्चों को तो आपने ठगा ही है, स्कूल वर्दी समय पर नहीं मिल रही है। क्या ठियोग हाटकोटी सड़क का काम पूरा हुआ, मंडी हमीरपुर, धर्मशाला को जेएनएनयूआकएम के तहत नहीं लाया गया।
उन्होंने कहा कि तीन साल बीत जाने के बावजूद एक भी वादा पूरा नहीं किया होगा। नेता प्रतिपक्ष ने कांग्रेस नेताआें को चुनौती दी कि उनके दावों में इतनी ही सत्यता है तो वह अपने ही घोषणा पत्र के वायदों को पूरा होने का बिन्दू-बार‘‘श्वेत पत्र’’ जारी करे। यदि ऐसा नहीं कर सकते हैं तो हिमाचल की जनता से सार्वजनिक रूप से क्षमा मांगे।
तीन साल में 10 करोड़ के कर्ज की है उपलब्धि
धूमलने कहा कि तीन वर्षों में कांग्रेस सरकार की उपलब्धि यह है कि प्रदेश को 10 हजार करोड़ रू0 से अधिक के कर्जे के जाल में फंसा दिया है। बेरोजगारों की फौज 10 लाख 50 हजार से ऊपर पहुॅच गई है। मुख्यमंत्री ने तीन वर्षों में 28 हजार लोगों को नौकरी देने का दावा करके बेरोजगार युवाओं का उपहास उड़ा रहे हैं। कानून व्यवस्था की हालत सही नहीं है। खनन माफिया, भू-माफिया, ट्रांस्फर माफिया और वन माफिया मिलकर सरकार चला रहे हैं। अपने पूरे राजनैतिक जीवन में उन्होंने इतनी बेसहाय निकम्मी और लचर सरकार नहीं देखी है।
सरकार ने तीन साल में 10 हजार करोड़़ के कर्ज की हासिल की उपलब्धि
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva